WannaCry
<s>WannaCry (tkđ.</s><s>WannaCrypt, WanaCrypt0r 2.0, Wanna Decryptor) ransomver je program koji napada Microsoft Windows.</s><s>U petak, 12. maja 2017. godine, desio se veliki sajber napad; sa preko 230.000 zaraženih računara u 150 zemalja; hakeri su tražili plaćanje u kriptovaluti bitkojn na 28 jezika.</s><s>Napad se širio na više načina, uključujući fišing imejlova i preko nepečovanih sistema kao računarski crv.</s><s>Evropol je opisao napad kao bez presedana po obimu.</s>

<s>U napadu su stradali Telefonika i još nekoliko velikih kompanija u Španiji, te neki dijelovi britanske Nacionalne zdravstvene službe (NHS), Fedeks, Nemačke železnice i LATAM erlajns.</s><s>Druge mete u najmanje 99 zemalja su takođe napadnute otprilike u isto vrijeme.</s>

<s>WannaCry koristi EternalBlue eksploit, koji je razvila američka Nacionalna sigurnosna agencija (NSA), da bi napao računare koji koriste operativne sisteme Majkrosoft vindous.</s><s>Iako je 14. marta 2017. izdat peč za sprečavanje osnovne ranjivosti za podržane sisteme (Vindous vista i kasniji operativni sistemi), zakašnjenja u primjeni sigurnosnih apdejta i nedostatak podrške Majkrosofta za starije verzije Vindousa mogu da budu razlozi što je mnogo korisnika i dalje ugroženo.</s><s>Zbog obima napada, da bi se riješio problem nepodržanih sistema Vindous i u naporu da se zaustavi širenje ransomvera, Majkrosoft je poduzeo neobičan korak i izdao apdejte za sve starije nepodržane operativne sisteme — od Vindousa XP pa nadalje.</s>

<s>Nedugo nakon što je napad počeo, istraživač je pronašao efektivan kil svič, kojim su sprečene mnoge infekcije i omogućeno više vremena za pečovanje sistema.</s><s>Ovime je uveliko usporeno širenje.</s><s>Kasnije je objavljeno da su detektovane nove verzije koje nemaju kil svič.</s><s>Stručnjaci za računarsku bezbjednost takođe upozoravaju na drugi talas napada zbog takvih varijanti, pogotovo na početku radne nedjelje.</s>

<s>Pozadina 
Navodnog infekcijskog vektora, EternalBlue, objavila je 14. aprila 2017. grupa hakera pod nazivom Šedou brokers (). uporedo s drugim alatima koje su navodno dobili curenjem informacija iz Ekvejšon grupa (); za ovu grupu se smatra je dio Nacionalne sigurnosne agencije (NSA) Sjedinjenih Američkih Država.</s>

<s>EternalBlue eksploatiše sigurnosni propust MS17-010 Majkrosoftove realizacije protokola SMB.</s><s>Majkrosoft je skoro dva mjeseca ranije, 14. marta 2017, objavio savjetodavni izvještaj u kojem je, uporedo sa sigurnosnim pečom kojim je uklonjen propust koji omogućava rad ovog softvera, propust nazvao „kritičnim”.</s>

<s>Napad</s>

<s>WannaCry je 12. maja 2017. počeo zaražavati računare širom svijeta.</s><s>Nakon što dobije pristup računarima, softver šifrira hard disk računara i potom pokušava eksploatisati propust SMB da bi zarazio druge računare na internetu ili na lokalnoj mreži.</s>

<s>Sigurnosni previd u Vindousu nije propust nultog dana, već ga je Majkrosoft pečovao još 14. marta 2017.</s><s>Pečovan je protokol Server Message Block (SMB) koji koristi Vindous.</s><s>Majkrosoft je takođe apelirao da se prestane koristiti stari protokol SMB1 i da se umjesto njega koristi novi, sigurniji protokol SMB3.</s><s>Pogođene su organizacije koje nisu instalirale ovaj sigurnosni peč i zasad nema dokaza koji bi upućivali na to da su programeri ovog štetnog softvera namjerno ciljali ijednu od pogođenih organizacija.</s><s>Bilo koja organizacija koja i dalje koristi zastarjeli sistem Vindous XP bila je naročito u opasnosti od infekcije budući da Majkrosoft nije bio objavio nijedan sigurnosni peč za ovu verziju sistema od aprila 2014, ali je ipak napravio čudan izuzetak i objavio apdejte za sve starije nepodržane operativne sisteme — od Vindousa XP pa nadalje.</s>

<s>Uticaj 
Napad je uticao na mnoge bolnice Nacionalne zdravstvene službe (NHS) u Ujedinjenom Kraljevstvu.</s><s>Neke bolnice NHS morale su odbiti nekritične hitne slučajeve 12. maja, dok je vozačima pojedinih ambulantnih kola naređeno da izbjegavaju određene bolnice.</s><s>Još 2016. prijavljeno je da nekoliko hiljada računara u 42 zasebne ustanove NHS koristi Vindous XP.</s><s>Zaraženo je preko 1000 računara Ministarstva unutrašnjih poslova, Ministarstva za vanredne situacije te telekomunikacijske kompanije Megafon u Rusiji.</s>

<s>Pogođene organizacije</s>

<s>Odgovor 
 U zlonamjerni softver ugrađena je funkcija za prisilno zaustavljanje rada (kil svič), što je omogućilo zaustavljanje prvobitne zaraze, ali su u međuvremenu kreirane i varijanate bez kil sviča.</s><s>Dana 13. maja 2017, objavljeno je da je Majkrosoft poduzeo poprilično neobičan korak obezbjeđivanjem sigurnosnog peča za Vindous XP, Vindous 8 i Vindous Server 2003, budući da je kompanija odavno prestala podržavati ove verzije.</s>

<s>Reakcije 
 Britanska premijerka Tereza Mej izjavila je da se ovaj sajber napad, za koji se smatralo da je za cilj imao samo bolnice u Ujedinjenom Kraljevstvu, uveliko proširio i da sada obuhvata desetke zemalja.</s>

<s>Povezano 
 Proaktivna sajber odbrana
 Conficker
 Sajber samoodbrana
 Globalni problem
 Sigurnosni inžinjering
 Verzionisanje softvera
 SQL Slammer
 Hronologija računarskih virusa i crva
 Vault 7</s>

<s>Reference</s>

<s>Spoljašnje veze</s>

<s>Ransom:Win32/Wannacrypt.</s><s>A!rsm na sajtu</s>

<s>2017
Kriminal
Internet</s>

